Eugenijus Matuzevičius

Eugenijus Matuzevičius (1917 m. gruodžio 24 d. Uriupinskas, Volgogrado sritis, Rusija – 1994 m. birželio 20 d. Krinčinas, palaidotas Vilniuje) – Lietuvos poetas, vertėjas.

Biografija 
Sutuoktinė Dana Rutkutė, broliai Leonardas Matuzevičius, Algirdas Matuzevičius, sūnūs Kornelijus Matuzevičius, Jūragis Matuzevičius.

1939–1943 m. Vytauto Didžiojo universitete ir Vilniaus universitete studijavo lituanistiką. 1944–1946 m. mokytojavo Panevėžio gimnazijoje, 1946–1953 m. dirbo Valstybinėje politinės ir grožinės literatūros leidykloje, 1954–1959 m. Lietuvos rašytojų sąjungos poezijos konsultantas. 1961–1972 m. laikraščio „Literatūra ir menas“ redakcijos darbuotojas.

Kūryba 
Eilėraščius pradėjo spausdinti 1933 m. vaikų ir jaunimo periodikoje. Pirmuosiuose eilėraščių rinkiniuose apdainuojamas jaunystės džiaugsmas arba perteikiama likimo, nelaimės, mirties nuojauta, eilėraščiai melodingi, dažni meilės ir nusivylimo, džiaugsmo ir kančios motyvai. Pokario eilėraščių rinkiniuose gausu deklaratyvių eilėraščių, šlovinančių tarybinį gyvenimą. Vėlesniuose rinkiniuose eilėraštis virsta monologu, pagaunančiu įspūdį ir būseną, dažnai bandoma grįžti į pradžios laiką, tėviškę, ieškoma tikslesnių detalių savitam tėviškės paveikslui.

Parašė tekstų lietuvių kompozitorių dainoms. Su A. Kalinausku sukūrė libretą V. Laurušo operai „Paklydę paukščiai“ (pastatyta 1967 m.). Išvertė A. Mickevičiaus, J. Slovackio, J. Kupalos ir kitų poetų kūrinių. Jo eilėraščių rinkinių išleista baltarusių, latvių, rusų, ukrainiečių kalbomis.

1994 m. Krinčine įsteigtas E. ir L. Matuzevičių memorialinis muziejus, Pasvalio krašto muziejaus filialas.

Bibliografija 
 Pavasario taku: eilėraščiai. Vilnius, LTSR valst. l-kla, 1941 m.; 1978 m.
 Audros paukščiai: eilėraščiai. Kaunas, Sakalas, 1944 m.
 Darbymečio vėliavos: eilėraščiai. Vilnius, Valstybinė grožinės literatūros leidykla, 1950 m.
 Draugystės daina: eilėraščiai. Vilnius, Valstybinė grožinės literatūros leidykla, 1953 m.
 Mes gyvenam prie marių. Vilnius, Valstybinė grožinės literatūros leidykla, 1953.
 Negeski, švyturio ugnele: eilėraščiai. Vilnius, Valstybinė grožinės literatūros leidykla, 1960 m.
 Mėnesienos krantas: eilėraščiai. Vilnius, Vaga, 1965 m.
 Vasarvidžio tolumos: eilėraščiai. Vilnius, Vaga, 1968 m.
 Paukščių takas: eilėraščiai. Vilnius, Vaga, 1970 m.
 Žalios metų salos: eilėraščiai. Vilnius, Vaga, 1975 m., 1982 m.
 Kol saulė nusileis: poezijos rinktinė. Vilnius, Vaga, 1977 m.
 Variacijos ir sugrįžimai: lyrika. Vilnius, Vaga, 1980 m.
 Nusilenksiu žemei: eilėraščiai. Vilnius, 1984 m.
 Rinktiniai raštai: poezija, 2 t., Vilnius, Vaga, 1987 m.
 Jau sparno nenumes: eilėraščiai. Jonava, Dobilas, 1992 m.
 Sugrįžimų tyla: eilėraščiai. Vilnius, Tigris, 1994 m.
 Mes esam Šiaurės krašto… Poetui Eugenijui Matuzevičiui (1917–1994) – 100 metų. Mindaugas Tamošaitis. Vilnius, Sofoklis, 2017 m.

Vertimai 
 Aleksejus Tolstojus. Auksinis raktelis, arba, Buratino nuotykiai, Kaunas, Valst. grož. lit. l-kla, 1947 m., ANBO, 2005 m.
 Michailas Lermontovas. Bėglys, 1951 m.
 Pablas Neruda. Miškų kirtėjas tepabunda!: poema, Vilnius, Valst. grož. lit. l-kla, 1953 m.
 Aleksandras Puškinas. Grafas Nulinas, 1953, Kaukazo belaisvis, 1955 m.
 Ana Brigaderė. Nykštukas: 7 pav. pjesė latvių liaudies pasakų motyvais, Vilnius, Valst. grož. lit. l-kla, 1958 m.
 Arsenijus Tarkovskis. Sakmė apie gražiąją Gulajimę, karžygį Arslaną, jo seserį Altynaję, apie brolį Atajarą, apie šachą Nadirą ir chaną Šurtaršą, Vilnius, 1962 m.
 Vladimiras Lugovskojus. Poezija, Vilnius, 1963 m.
 Janis Rainis. Aukso žirgas: penkių veiksmų saulėgrąžos šventės pasaka, Vilnius, Vaga, 1964 m.
 Nazimas Hikmetas. Romantika: romanas, Vilnius, Vaga, 1964 m.
 Iraklijus Abašidzė. Poezija, Vilnius, Vaga, 1966 m., su V. Reimeriu
 Maksimas Gorkis. Vaikystė, Vilnius, Vaga, 1968 m.
 Maksimas Gorkis. Žmonėse, Vilnius, Vaga, 1969 m.
 Šota Rustavelis. Karžygys tigro kailiu, Vilnius, Vaga, 1971 m.
 Janis Rainis. Ave sol!, Vilnius, Vaga, 1971 m.
 Anatolijus Nepokupnas. Baltai slavų giminaičiai, Vilnius, Mokslas, 1983 m.
 Šarlis De Kosteras. Legenda apie Ulenšpygelį ir Lamę Gudzaką ir apie jų nuotykius, drąsius, linksmus, šlovingus, Flandrijos šaly bei kitur, Vilnius, Vaga, 1989 m.

Knygos rusų kalba:
 Ни гасни, огонь маяка, Москва, Советский писатель, 1962.
 Лунный берег, Москва, Советский писатель, 1972.
 Крылья над морем: Избранные стихотворения, Москва, Художественная литература, 1976.
 Утренняя белизна, Москва, Сов. писатель, 1985.
 Зеленые острова, Вильнюс, Vaga, 1986.

Knygos baltarusių kalba:
 Просiцца ў песню мора: вершы, Мiнск: Беларусь, 1965.

Knygos ukrainiečių kalba:
 Бıля Балтики синьої, Київ: Радянський письменник, 1977.

Sudarytos ir parengtos knygos 
 Mylimoms sesėms: eilėraščiai. Vilnius, Valstybinė gožinės literatūros leidykla, 1954 m.
 Frydrichas Šileris. Poezija. Vilnius, Valstybinė grožinės literatūros leidykla, 1959 m.
 Meninio vertimo problemos, su A. Valioniu, Vilnius, Vaga, 1980 m.
 Janka Kupala. Mano dalia: poezijos rinktinė. Vilnius, Vaga, 1982 m.
 Kazys Inčiūra. Beržai už sodo: dramaturgija, apsakymai, atsiminimai. Vilnius, Vaga, 1985 m.
 Kazys Inčiūra. Eglės žiedas. Vilnius, Vyturys, 1985 m.
 Vytautas Mačernis: konferencijos medžiaga. Plungė, Plungės raj. kultūros sk., 1993 m.
 Vytautas Mačernis. Poezija. Vilnius, Valst. leidybos centras, 1993 m.

Įvertinimas 
 1971 m. „Poezijos pavasario“ laureatas
 1977 m. LSSR valstybinė premija, už poezijos rinkinį „Žalios metų salos“
 1977 m. LTSR nusipelnęs meno veikėjas
 1986 m. LTSR nusipelnęs kultūros darbuotojas

Šaltiniai 

LTSR valstybinės premijos laureatai
Lietuvos poetai
Lietuvos vertėjai